**एमटीएनएल पेन्शनर्स वेल्फेअर असोशिएशन (MPWA)** **तर्फे**

**निवृत्त कर्मचाऱ्यांचा भव्य मेळावा**

आपल्या संघटनेच्यावतीने बुधवार दिनांक ११/०५/२०१६ रोजी दादर पूर्व येथील मुंबई मराठी ग्रंथसंग्रहालय येथे सुरेंद्र गावस्कर सभागृहात निवृत्त कर्मचाऱ्यांचा भव्य मेळावा आयोजित केला होता. सदर मेळाव्याला ७०० (सातशेपेक्षाही ) जास्त कर्मचाऱ्यांनी हजेरी लावली होती. या मेळाव्यात **एमटीएनएल प्रशासनांने निवृत्त कर्मचाऱ्यांना एन ई १२ (NE 12) न देऊन मोठा अन्याय केला आहे त्यावर आवाज उठविण्यात आला**. निवृत्त कर्मचाऱ्यांना एन ई १२ न दिल्यामुळे त्यांच्या **बेसीक पेन्शनमध्ये अंदाजे तीन ते साडेतीन हजार रुपयांचे नुकसान झाले.** सदर मेळाव्यामध्ये एन ई १२ मिळवण्यासाठी लढा अधिक तीव्र करण्याचे ठरविण्यात आले. निवृत्त कर्मचाऱ्यांच्या या मेळाव्याला मुंबईतील कार्यकारी संचालक श्री. प्रवीणकुमार पुंज यांनी स्वतः हजर राहून निवृत्त कर्मचाऱ्यांच्या प्रश्नावर तोडगा काढण्याचे आश्वासन दिले होते. **निवृत्त कर्मचाऱ्यांचे प्रश्न सोडविण्यासाठी एक ग्रीव्हन्स सेल स्थापन करण्याचेही मान्य केले होते. महाप्रबंधक वित्त यांचे प्रतिनिधी म्हणून मुख्य लेखाधि कारी श्री राव यांनी वित्त विभागाकडून सर्व ते सहकार्य करण्याचे मान्य केले होते.** या सभेच्या अभूतपूर्व यशामुळे सर्वे पेन्शनरचा विश्वास वाढीला लागला. सदर मेळाव्यात सर्वश्री एस,जि.पवार अध्यक्ष, एस,एम.सावंत सरचिटणीस किशॊर हळदणकर,संयुक्त सरचिटणीस, सौ शुभांगी कांबळी उपाध्यक्ष , श्री. एस. व्ही. नारकर तसेच इतर अनेक वक्त्यांची समयोचित भाषणे झाली. सभेचे सूत्रसंचालन अजित कावळे खुमासदारपणे यांनी केले. शेवटी राष्ट्रगीत होऊन सभा संपली.

**एमटीएनएल पेन्शनर्स वेल्फेअर असोशिएशन (MPWA)**

१)

**सन्माननिय निवृत्तीधारक बंधू भगिनींनो,**

आपल्या एमटीएनएल पेन्शनर्स वेल्फेअर असोशिएशन (MPWA) च्या संबंधित माहिती आपल्या समोर सादर करतांना, मी एस.एम.सावंत, सरचिटणीस म्हणून, मला अभिमान वाटत आहे.

आपली संघटना सप्टेंबर २००५ साली एमटीएनएल मधून निवृत्त झालेल्या सर्व निवृत्ती पेन्शन

धारकांच्या हिताचे रक्षण करण्यासाठी स्थापन करण्यात आली आहे. त्याअगोदर एमटीएनएलमधून

निवृत्त झालेल्या कर्मचाऱ्यांसाठी कोणतीही संघटना अस्तित्वात नव्हती. सन २००५ साली प्रशासनाने

कर्मचाऱ्यांसाठी स्वेच्छा निवृत्तीची योजना राबवली. तसे पाहिले तर स्वेच्छानिवृत्ती ही अकाली निवृत्तीच

असेत. काहीजण विशीष्ठ योजना आखून स्वेच्छानिवृत्ती घेतात. काही संसारिक जबाबदाऱ्या पूर्ण

झाल्यानंतर स्वत:चे छंद जोपासण्यासाठी निवृत्ती घेतात. काहीजण शारिरीक व्याधींमुळे निवृत्ती घेतात

पण या अकाली किंवा लवकर घेतलेल्या निवृत्तीमुळे काही प्रश्‍न, जसे की प्रशासकिय, आर्थिक,

शारिरीक एवढेच नव्हे तर मानसिक निर्माण होतात. काहीवेळा सहकाऱ्यांशी अचानक संपर्क

थांबल्यामुळे/तुटल्यामुळे एकाकीपणाची जाणिव व्हायला लागते. अशावेळी **एमटीएनएलमधील निवृत्त**

**कर्मचाऱ्यांना आपले प्रश्‍न मांडण्यासाठी तसेच एकमेकांशी संपर्क रहावा यासाठी एक व्यासपीठ असावे**

**म्हणून आपल्या संघटनेची स्थापना करण्यात आली**. आपल्या या **संघटनेचे पहिले अध्यक्ष**

**कॉ. एन.वाय. लोखंडे आणि सरचिटणीस म्हणून कॉ. एस.जी. पवार** यांची निवड करण्यात आली.

1. **सध्याची कार्यरत कार्यकारिणी :-**

पुढील कार्यकारिणीने आपले विहीत कर्तव्य पार पाडले आहे

१) अध्यक्ष : श्री. एस. जी. पवार

२) कार्याध्यक्ष : श्री. एस.के. रॉय

३) उपाध्यक्ष : श्री. डी. एस. नार्वेकर

४) उपाध्यक्ष : श्रीमती एस. आर. कांबळी

५) सरचिटणीस : श्री. एस. एम. सावंत

६) संयुक्‍त सरचिटणीस : सौ. शैला रॉडरिग्ज

७) संयुक्‍त सरचिटणीस : श्री. किशोर हळदणकर

८) खजिनदार : श्री. तुळशीदास बी. तोरस्कर

९) सहायक खजिनदार : सौ. गीता कांदळगांवकर

१०) सभासद : श्री. अरुण गणपत परब

११) सभासद : श्री. सुधीर दत्तात्रय कुलकर्णी

१२) सभासद : सो. विद्या रमेश कुलकर्णी

१३) सभासद : श्री. दत्तात्रय भी. उपाद्ये.

**(२)** **सर्वसाधारण सभा:**

मागील विशेष सर्वसाधारण सभा १८/०४/२०१६ रोजी परळ संकूल येथे संपन्न झाली.

त्यावेळी सर्वश्री एस.जी. पवार, अध्यक्ष - एस. के. राय, कार्याध्यक्ष- एस. एम. सावंत, सरचिटणीस

आणि तुळशीदास तोरस्कर यांची खजिनदार म्हणून निवड झाली. कार्यकारिणीच्या इतर पदाधिकारी

आणि सभासदांची निवड वरील पदाधिकाऱ्यांनी सर्वानुमते केली.

**(**३**) कार्यकारिणीच्या सभा:-**

आपल्या संघटनेच्या कार्यकारिणीच्या सभा दोन महिन्यांच्या अंतराने परळ संकूल येथे होत असतात.

**(४)** **रिटायर्ड टेलीकॉम ऑफिसर्स वेल्फेअर असोशिएशन (RTOWA)**

सन २००८ साली एमटीएनएल मधील निवृत्त अधिकाऱ्यांनी, रिटायर्ड टेलीकॉम ऑफिसर्स

वेल्फेअर असोशिएशन (RTOWA) नावाने फक्त निवृत्त अधिकाऱ्यांसाठी वेगळी संघटना स्थापना केली.

आज आपली संघटना आणि निवृत्त अधिकाऱ्यांची संघटना (RTOWA), पेन्शनर्सच्या सर्व सामायिक प्रश्‍नांवर एकत्रीतपणे काम करीत आहेत.

**(५)** **युनायटेड फोरम ऑफ एमटीएनएल युनियन्स आणि असोशिएशन्स मुंबई.**

एमटीएनएलमधील कार्यरत कर्मचारी आणि पेन्शनर्स यांचे सामायिक प्रश्‍न मार्गी लावण्यासाठी

सोडविण्यासाठी एक सामायीक व्यासपीठ असावे, यासाठी एमटीएनएलमधे कार्यरत असणाऱ्या अकरा

युनियन्स आणि असोशिएशन्स यांनी **“युनायटेड फोरम ऑफ एमटीएनएल युनियन्स आणि**

**असोशिएन्स मुंबईची''** स्थापना केली**.** आपली संघटना या फोरमची एक सक्रिय सभासद आहे.

**आपल्या संघटनेचे सरचिटणीस श्री. एस.एम. सावंत सदर फोरमचे निमंत्रक** **(Convener)** आहेत.

फोरम ज्या ज्या वेळी एखादे आंदोलन छेडते, त्यावेळी कार्यक्रमाच्या सुयोग्य आखणीसाठी व यशासाठी

फोरमच्या सुकाणू समितीच्या सभा होतात.

दिनांक ०१/०१/२००७ पासून ७८.२% डि.ए. **ऐवजी** ६८.८% डिए वेतन/पेन्शनमधे समाविष्ठ करून आपले वेतन/पेन्शन पुर्ननिर्धारित (Revise) केले गेले. यामुळे कार्यरत तसेच निवृत्त कर्मचाऱ्यांचे लक्षणीय नुकसान झाले आहे. त्यामुळे ०१/०१/२००७ पासून आपले वेतन/पेन्शन ७८.२% डिए विलीन/समाविष्ट करून पुर्ननिर्धारित करावे, CGHS चे सभासद होणाऱ्या पेन्शनर्सना CGHSच्या वर्गणीची पूर्ण परतफेड करावी, Prorata पेन्शनचा पर्याय स्विकारणाऱ्या कर्मचाऱ्यांना DoT आणि MTNLमधील एकत्रीत सेवेसाठी पेन्शन मिळण्यासाठी आणखी एक पर्याय द्यावा, **'एमटीएनएलमधे समाविष्ट होताना ज्या कर्मचाऱ्यांची सेवा दहा वर्षापेक्षा कमी झाली होती. त्या सर्व कर्मचाऱ्यांना सरकारी पेन्शनसाठी आणखी एक पर्याय द्यावा** या व इतर मागण्यांसाठी युनायटेड फोरमतर्फे टेलिफोन हाऊससमोर अनेक आंदोलने करण्यात आली. त्याचवेळी दिल्लीमधेही आंदोलने केली गेली. युनायटेड फोरमतर्फे टेलीफोन हाऊससमोर आपल्या मागण्या पूर्ण होण्यासाठी झालेल्या सर्व आंदोलनांमधे आपल्या संघटनेच्या सभासदांचे **विशेषत: महिला सभासदांचे लक्षणीय योगदान होते, याचा आपल्याला सार्थ अभिमान आहे.**

आपल्याला कळविण्यास अत्यंत आनंद होत आहे, की युनायटेड फोरमतर्फे टेलीफोन हाऊससमोर झालेल्या आंदोलनात **एमटीएनएल वर्कर्स युनियनचे अध्यक्ष तसेच युनायटेड फोरमच्या दिल्ली/मुंबईचे अध्यक्ष माननिय आमदार भाई जगताप हजर होते. युनायटेड फोरमच्या सर्व आंदोलनामधे माननिय आमदार भाई जगताप यांचे आपल्याला सदैव सक्रिय सहकार्य लाभले** **आहे याचा आम्ही कृतजतापूर्वक उल्लेख करीत आहोत.**

दिनांक २९/०६/२०१८ रोजी माननिय आमदार भाई जगताप यांनी एमटीएनएलच्या CMD ची

मुंबईत भेट घेतली. जवळजवळ दोन तास चाललेल्या सभेमधे मान. आमदार भाई जगताप यांनी CMD

ना ९.४% डिए देण्यासाठी आग्रह धरला. ५% डिए देवून उरलेला ४.४% डिए देण्यासाठी आणखी

फक्त ५० कोटी रुपयांची गरज होती. **पण CMDनी मान्यताप्राप्त युनियनवरोबर झालेल्या कराराचा**

**उल्लेख करून असमर्थता व्यक्‍त केली. आपणा सर्वाना या निमित्ताने आठवण करण देवू इच्छितो की,**

**मागच्या CMD नी पेन्शनची जबाबदारी भारत सरकारने स्विकारल्यानंतर ९.४% डिए देण्याचे आश्वासन दिले होते. भारत सरकारने एमटीएनएलच्या पेन्शनरना पेन्शन देण्याची जवाबदारी स्विकारल्यानंतर**

**एमटीएनएलचे अंदाजे ८०० कोटी रुपये वाचले आहेत. याव्यतिरिक्त एमटीएनएचे आपण विजबिलात**

**वार्षिक ५०० कोटी रुपये वाचवले आहेत, एवढे सर्व होऊनही CMD आपल्यासाठी आणखी ५० कोटी**

**रुपये खर्च करु शकत नाही हो खरेच दुर्दैवाची गोष्ट आहे.**

**(६)** **अखिल भारतीय बीएसएनएल पेन्शनर्स वेल्फेअर असोशिएशन:**

बीएसएनएल **पेन्शनर्सच्या** हक्कांसाठी लढणारी आखिल भारतीय बीएसएनएल **पेन्शनर्स** वेल्फेअर

असोशिएशन ही बीएसएनएल पेन्शनरांची प्रातिनिधिक संघटना आहे. एमटीएनएल **पेन्शनर्सची पेन्शन** ७व्या वेतन आयोगाच्या शिफारशीप्रमाणे पुर्ननिर्धारित (Revise) व्हावी ही आपली सुद्धा मागणी आहे.

बीएसएनएल पेनशनर्सची पेन्शन ७ व्या वेतन आयोगाच्या शिफारशीप्रमाणे पुर्ननिर्धारित (Revise) व्हावी यासाठी सदर संघटना राष्ट्रीय स्तरावर आंदोलन करीत असते. मुंबईमधील आपली संघटना (MPWA), RTOWA आणि, अखिल भारतीय बीएसएनएल पेन्शनर्स वेल्फेअर असोशिएशन,७व्या वेतन आयोगाच्या

शिफारशीनुसार पेन्शन पुर्ननिर्धारित (Revise) व्हावी, यासाठी एकत्रीतपणे आंदोलन करीत आहे. त्यानुसार २१/०६/२०१८ रोजी संपूर्ण भारतात धरण्याचा कार्यक्रम आयोजीत करण्यात आला होता. आपली संघटना एमटीएनएल पेन्शनर्स वेल्फेअर असोशिएशन (MPWA), RTOWA आणि बीएसएनएल पेन्शनर्स असोशिएशनतर्फे ७व्या वेतन आयोगाच्या शिफारशीनुसार पेन्शन पुर्ननिर्धारित (Revise) करण्यासाठी, मुंबई येथे एकत्रीतपणे निदर्शने आयोजीत करण्यात आली होती. त्यानंतर १८/०७/२०१८ रोजी मुंबई येथे टेलीफोन हाऊस दादर येथे पूर्ण दिवसभर धरणे आयोजितकरण्यात आले होते. सदर आंदोलनात आपले दिल्लीस्थित नेते आदरणीय कॉ. अशोककुमार कौशिक आणि कॉ. एम.के. बागची यांनी स्फूरणपूर्वक भाषण केले होते. त्यानंर २२/११/२०१८ रोजी पुन्हा टेलीफोन हाऊस दादर येथे लाक्षणिक उपोषण आणि निदर्शनांचा कार्यक्रम आयोजित करण्यात आला होता. वरील सर्व कार्यक्रमांत / आंदोलनात आपल्या सभासदांनी सक्रिय भाग घेतला होता, याचा आम्हांला सार्थ अभिमान आहे.

**(७)** **पेन्शनर्सबरोबर विभागवार सभा:**

आपल्या संघटनेने RTOWA सह पेन्शनर्सबरोबर संवाद साधण्यासाठी २२/१२/२०१७ रोजी

बोरीवली, १२/०१/२०१८ रोजी बेलापूर आणि २०/०१/२०१८ रोजी डोंबीवली येथे विभागवार

सभा घेतल्या. या सभांमधे, ०१/०१/२००७ पासून ७८.२% डिए जोडून वेतन/पेन्शनची

पुनरंचना, ०१/०१/२०१७ पासून पेन्शन रिवीजन, ०१/०४/२००९ पासून NE 12 पे स्केल लागू

करणे, मेडीकल बिलांची वेळेवर व पूर्णपणे परतफेड न होणे, पेन्शनर्सना PPO उशोरा मिळणे इ.

प्रश्‍नांची माहिती देण्यात आली. तसेच युनायटेड फोरमच्या माध्यमातून आपली संघटना करीत

असलेल्या प्रयत्नांची माहिती देण्यात आली,

**(८)** **सहायक कामगार आयुक्‍तांबरोबर सभा**

युनायटेड फोरमच्या नेतृत्वाखाली आपल्या संघटनेने सहायक कामगार आयुक्‍तांबरोबर झालेल्या

सभांमध्ये आपल्या प्रश्‍नांवर साधकबाधक चर्चा करण्यात आल्या. सहायक कामगार आयुक्‍तांसमोर

झालेल्या प्रत्येक सुनावणीदरम्यान आपले सरचिटणीस तसेच इतर पदाधिकारी हजर असत,

(९**) संघटनेमार्फत मांडलेले/सोडविलेले प्रश्‍न:**

आपल्या संघटनेच्या कार्यकारिणीचे सभासद, करी रोड येथील पेन्शन कार्यालयात उपमहाप्रबंधक, लेखाधिकारी, कर्मचारी यांना वारंवार भेटून, पेन्शनर्सचे प्रश्‍न, अडचणी त्याच्यासमोर मांडून त्यावर तोडगा शोधण्याचा प्रयत्न करीत असतात. त्याव्यतिरिक्त प्रशासनातील अध्यक्ष व व्यवस्थापकिय संचालक(CMD),संचालक(एचआर), मुंबईतील कार्यकारी निदेशक, महाप्रबंधक (प्रशासन), महाप्रबंधक (वित्त),

उपमह्प्रबंधक (आयआर) तसेच इतर अधिकारी यांना भेदून पेन्शनर्सचे प्रश्‍न सोडविण्याचा सातत्याने प्रयत्न करोत आहेत. याव्यतिरिक्त **श्रीमती** **विभा मिश्रा**, **CCA** मुंबई यांच्यावरोबरपण आपल्या काही भेटी झाल्या आहेत.

**(१०)** **वैद्यकिय सुविधा:**

एमटीएनएल प्रशासनाने सीजीएचएस आणि मेडसेव अश्या दोन प्रकारच्या वैद्यकीय सेवा उपलबध करून दिल्या आहेत. त्यापैकी त्यांचा सीजीएचएस या सुविधेवर ज्यास्त भर होता. पण सीजीएचएस मध्ये असणाऱ्या त्रुटीमुळे व सीजीएचएसची सेवा फक्त मुंबईमध्ये मिळत असल्यामुळे आपण या दोन्हीपैकी एक सेवा स्वीकारण्यासाठीचा आपला आग्रह होता. आपल्या संघटनेतर्फे CGHS आणि Medsave (मेडसेब) या सुविधा वैकल्पीक (Optional) असाव्यात अशी मागणी सतत केली जात होती. याप्रमाणे प्रशासनाने या दोन्हीपैकी एक सुविधा घेण्याची सोय उपलब्ध करुन दिली. CGHS साठी जीवनभरासाठी भरण्यात येणाऱ्या वर्गणीची बीएसएनएलप्रमाणे, पूर्ण परतफेड करण्याची आपली मागणी प्रशासनाने मान्य न करता त्यापैकी ५०% म्हणजे **कमीत कमी रुपये वीस हजार व जास्तीत जास्त रुपये ४००००/- परत करण्याचे मान्य केले.** आपणा सर्वांना **विनयपूर्वक** सांगू इच्छितो की, प्रत्येक वैद्यकिय सेवेमधे कमी जास्त असतेच असते. त्यामुळे कमीत कमी दोष असलेल्या योजना स्विकारणे केव्हाही चांगले. आणि म्हणूनच CGHS कडून मिळणार्‍या वैद्यकिय सुविधेची भलामण करीत होतो. सिजिएचएस (CGHS) बरोबर होणाऱ्या त्रेमासिक सभांमध्ये आपले प्रतिनिधी हजर राहून सभासदांना भेडसावणाऱ्या अडचणी मांडून सोडवत असतात. CGHSचा सभासद होण्याची मुदत प्रशासनाने वाढविली नाही. त्यासाठी आपली संघटना प्रयत्नशील आहे. CGHSच्या वरिष्ठ अधिकाऱ्यांबरोबर होणार्‍या त्रैमासिक सभांमधे म. रेल्वेवर ठाणे, कल्याण, डोंबीवली तसेच पश्चिम रेल्वेवर बोरीवली आणि मिरा भायंदर येथे नविन दवाखाने उघडण्यास विनंती करण्यात आली आहे. सीजीएचएसचे (CGHS)दवाखाने वरील ठिकाणी सुरु करण्यासाठी त्यावेळचे कार्यकारी संचालक श्री प्रवीणकुमार पुंज यांनी एमटीएनएलच्या दूरध्वनी केंद्रातील रिकाम्या जागा सवलतीच्या दरात भाड्याने देण्याचे मान्य केले. त्यासाठी त्यांनी अध्यक्ष आणि व्यवस्थापकीय संचालक यांच्याकडे सतत पाठपुरावा करून त्याप्रमाणे आदेश काढायला लावला. ठाणे व जवळच्या परिसरात राहणाऱ्या पेन्शनरसाठी चरई (ठाणे) येथे नवीन दवाखाना (Wellness Centre) सुरु करण्याचे ठरविण्यात आले. पण फेब्रुवारी पासून सुरु झालेल्या कोरोनाकांडामुळे सदर कामाची पूर्तता होण्यास वेळ लागत आहे. त्याचबरोबर मुंबई व आसपासच्या परिसरातील प्रत्येक विभागात किमान एकतरी सुसज्ज इस्पीतळ असावे अशीही मागणी करण्यात आली. त्याचप्रमाणे CGHSला सादर केलेल्या वैद्यकिय बिलांची पूर्ती महिन्याभरात करणे, मधुमेह रवतदाब व अशाच इतर रोगांवरची दोन महिन्यांची औषधे द्यावी या व इतर मागण्याही करण्यात आल्या. आता सिजिएचएस (CGHS) कडून दोन/तीन महिन्यांची औषधे रुग्णांना देण्यात येतात. एवढेच नव्हे तर परदेशी जाणाऱ्या सभासदांना सहा महिन्यांची औषधे पण देण्यात येतात. ज्या पेन्शनर्सनी मेडसेवची सेवा घेतली आहे, त्यांना वैद्यकिय सेवेच्या बिलांची परिपूर्ती वेळेवर व्हावी, तसेच गंभीर आजारांमधे ED/CMD कडून मिळणाऱ्या बैद्यकिय बिलांची प्रतीपूर्ती त्वरीत व्हावी असे प्रयत्न करण्यात आले. आपणा सर्वांना माहितच आहे. की, बाह्यरुग्ण बिलांची परिपूर्ती एमटीएनएल स्वत: करते.

(१**१**) **बाह्यरुग्ण बिलांची परिपूर्ती**

**०१/०४/२००८ रोजी असलेले बेसीक वेतन आणि महागाईभत्त्याच्या अर्धी रक्कम बाह्यरुग्ण बिलांच्या परिपूर्तीसाठी मर्यादीत आहे.** पण मेडसेवला भरण्यात येणाऱ्या प्रिमियमची अर्धी रक्‍कम एमटीएनएल भरते आणि अर्धी रक्‍कम पेन्शनरच्या ओपीडी रकमेतून परस्पर भरली जाते. त्यामुळे पेन्शनर्सच्या ओपीडी

बिलांच्या परिपूर्तीवर लक्षणिय परिणाम होतो. दिवसेंदिवस वैद्यकिय सेबा/सुविधा **महाग** होत असतांना, **आपल्या ओपीडी बिलांची परिपूर्ती मात्र आकसत चालली आहे,** आश्चर्यच आहे.

(१**२) लाईफ सर्टिफिकेट: जीवन प्रमाणपत्र:**

आपल्याला ठावूक आहेच की, प्रत्येक पेन्शनरला नोव्हेंबर महिन्यात जीवन प्रमाणपत्र (Life Certificate) द्यावे लागते. नोव्हेंबर २०१८ मधे **श्रीमती विभा मिश्रा , (CCA) मुंबई**, यांनी करी रोड येथील कार्यालयात जीवन प्रमाणपत्र स्विकारण्यासाठी अत्यंत सुयोग्य आयोजन केले होते. पेन्शनर्सना बसण्यासाठी खूर्च्या

मंडप धातला होला. त्याचबरोबर पेन्सनर्सना पाणी आणि चहाची सोय पण करण्यात आली होती. तसेच ऑनलाईन लाईफ सर्टिफिकेट घेण्यासाठी बायोमेट्रिक प्रणालीसह दहा टेबलांची सोय करण्यात आली होती. या सर्व सोयीमुळे त्यावर्षी लाईफ सर्टिफिकेट देणे अत्यंत सूकर झाले होते. आपल्या संघटनेने बोरीवली येथे गोरेगांव ते पालभर/डहाणू पर्यंत राहणाऱ्या तसेच येथील आजारी, विकलांग पेन्शनर्ससाठी, ऑनलाईन सेवा उपलब्ध करून दिली होती. पण कामगार संघाच्या स्थानिक पदाधिकाऱ्यांनी आपला हा उपक्रम बंद पाडला.

**(१३) सेवानिवृत्तीनंतर देय असलेली देणी वेळेवर देण्यासाठी.**

एकेकाळी एमटीएनएलमधे सेवानिवृत्त होणाऱ्या कर्मचाऱ्याला निवृत्तीच्या दिवशीच सर्व देणी देण्यात येत होती. पण आज परिस्थिती पूर्ण बदलली आहे. अनेक वर्ष्यांच्या प्रामाणिक सेवेनंतरही निवृत्तीनंतरची देणी मिळण्यासाठी पेन्शनर्सना काही महिने वाट पहावी लागते. एवढेच नव्हे तर त्यासाठी पेन्शनर्सना संबंधीत कार्यालयाचे उंबरठे झिजवावे लागतात. पीपीओ मिळण्यासाठी सुद्धा काही महिने वाट पहावी लागते. या सर्व अनियमितता महाप्रबंधक (वित्त), आणि CCAयांच्यासमोर मांडण्यात येवून त्यावर तोडगा काढण्याचे आवाहन करण्यात आले.

**(१४) पेन्शन अदालत:**

CCA मुंबई यांच्याबरोबर १४/०३/२०१८ रोजी सांताक्रूझ येथील कार्यालयात झालेल्या सभेत पेन्शनर्सच्या अडचणी, प्रश्‍न सोडवण्यासाठी पेन्शन अदालतचे आयोजन करण्यासाठी, आपण आप्रह धरला होता.

त्याप्रमाणे १८/९/२०१८ रोजी मुंबईतील CTO येथे पेन्शन अदालतचे आयोजन करण्यात आले. सदर पेन्शनर अदालतमधे ३५ प्रकरणांची सुनाबणी झाली त्यात अनेक प्रकरणांवर तोडगा काढण्यात आला. एमटीएनएल मधील पेन्शनरसाठी दुसरी अदालत २७/०३/२०१९ रोजी मुबईतील सीटीओ (CTO) मध्ये आयोजित करण्यात आली होती. या दुसऱ्या अदालतीमध्येही पेन्शरांचे अनेक प्रश्न मार्गी लावण्यात आले होते.

तसेच **पेन्शनर्ससाठी १८०० २२ ३३११ टोल फ्रि नंबर सुरु करण्यात आला आहे. त्याचा, पेन्शनर्सनी फायदा घ्यावा अशी विनंती आहे.**

**(१५) पेन्शन रिविजन आणि ०१/०१/२००७ पासून ७८.२% महागाईभत्त्याचे बेसीक पेऱ्शनमधे विलीनिकरण.**

**अ)** **०१/०१/२००७ पासून ७८.२ डिए, वेतन/ पेन्शन मधे विलीन करणे.**

०१/०१/२००७ पासून ७८.२% डिए विलीन करूनवेतन/पेन्शन रिवाईज व्हायला हवी होती. पण

मान्यताप्राप्त युनियनने ७८.२% ऐवजी ६८.८% डिए विलीन करण्याचा करार केला, करार करताना एमटीएनएल प्रशासनाने यांना आश्वासन दिले होते, की बीएसएनएलने ७८.२ डिए दिल्यानंतर एमटीएनएल

प्रशासनपण आपल्या कर्मचाऱ्यांना ७८.२% डिए वेतन/पेन्शनमधे, ०१/०१/०७ पासून देईल. आपली संघटना, युनायटेड फोरमच्या नेतृत्वाखाली, अनेक वर्षे ७८.२% डिए ०१/०१/२००७ पासून मिळावा म्हणून

आंदोलन करीत आहे. पण मान्यताप्राप्त युनियनने ऑगस्ट २०१७ मधे एमटीएनएल

प्रशासनाबरोबर करार करून ७८.२% डिए ऐबजी **७३.८** डिए, ०१/०१/२०१८ पासून देण्यासाठी मान्यता दिली. त्याचवरोबर ०१/०१/२००७ पासूनच्या थकबाकीवर सुद्धा पाणी सोडले. याचा परिणाम पेन्शनर्सच्या पेन्शनवर झाला आहे. आणि आजही पेन्शनर्सची पेन्शन रिवाईज करण्यासाठी आदेश न काढता पेन्शनर्सना वाऱ्यावर सोडले गेले. पण आपली संघटना युनायटेड फोरमच्या नेतृत्वाखाली ०१/०१/२००७ पासून

७८-२% डिए मिळण्यासाठी आंदोलन करीत आहे. या आंदोलनाची पुढील दिशा लवकरच ठरविण्यात येईल.

**ब) एम.टी.एन.एल. डिओटीच्या एकत्रीत स्रेतेवर भारत सरकारकडून पेन्शन मिळणेबाबत:-**

आपणा सर्वाना माहिती आहेच की, ०९/०१/२००१ रोजी झालेल्या ट्रस्टच्या करारामुळे

आपली पेन्शन धोक्यात आलो होती. पण आपल्या सर्वांच्या अथक प्रयत्नामुळे, आपण

केलेल्या अनेक आंदोलनांमुळे व **माननिय आमदार भाई जगताप, दूरसंचार खात्याचे**

**त्यावेळचे राज्यमंत्री कै. गुरुदास कामत, श्री. मिलींद देवरा आणि कॅबिनेट मंत्री श्री.**

**कपिल सिब्बल यांच्या सहकार्याने, ज्या एमटीएनएल कर्मचाऱ्यांनी डिओटी आणि**

**एमटीएनएलमधील एकत्रीत सेवेवर पेन्शनचा पर्याय दिला, त्यांना भारत सरकारकडून,**

**पेन्शन देण्याची व्यवस्था करण्यास, काँग्रेस सरकारच्या कॅबिनेटने मंजुरी दिली. तो दिवस**

**सर्व पेन्शनर्सच्या जिवनातील सोन्याचा क्षण होता.**

आज आपण जाणताच की, एमटीएनएल प्रशासन कार्यरत कर्मचाऱ्यांना पगार वेळेवर देवू

शकत नाही. अशावेळी पेन्शन ट्रस्टमधून वेळेवर पेन्शन मिळणे अशक्यच होते. पण पेन्शन ट्रस्टमधे जमा होणाऱ्या करोडो रुपयावरील कमिशनवर डोळा ठेवणार्‍्यांना, पेन्शनर्सच्या

हिताचे काहीच देणे नव्हते. पण पेन्शन सुरक्षित झाल्यानंतर हे आम्हीच केले, अशी टिमकी

यांनी मिरवली. **पण पेन्शनर्स तसेच कार्यरत कर्मचारी यांना पेन्शन कोणी सुरक्षित केली**

**याची पूर्ण जाणिव आहे,**

**(१६) NE 12 पे स्केल:**

आपणा सर्वांना माहित आहे की १४/०५/२०१० साली झालेल्या वेतन करारामधे NE 12च्या नवीन वेतनश्रेणीचा करार करण्यात आला. या **NE12 वेतनश्रेणीची ०१/०१/२००७ ऐवजी**

**०१/०४/२००९ पासून अंमलबजावणी करण्याचे करारात मान्य करण्यात आले. त्यात स्टॅगनेशनची कोणतीही अट नव्हती. ०१/०४/२००९ पासून NE12 वेतनश्रेणी अंमलात आणण्यासाठी तीन आदेश काढण्यात आले.** २६ मे २००९ साली काढलेल्या प्रथम आदेशात NE 12 वेतनश्रेणी मिळण्यासाठी NE11

मघे ३ वर्षे असण्याची अट होती. १४/०५/२०१० रोजी झालेल्या वेतन करारानुसार नविन NE 12 वेतनश्रेणी ०१/०४/२००९ पासून आमंलात येणार होती. पण ०१ जुलै २०१० साली काढलेल्या आदेशान्वये NE 11 वेतनभ्रेणीमधे जे कर्मचारी स्टगनेट होतील त्यांनाच NE 12 ची नवीन वेतनश्रेणी देण्याची **नवीनच अट घालण्यात आली**. पण ०१/०१/२००७ पासून अंमलात आलेल्या वेतन करारामुळे, कर्मचारी स्टॅगनेट होण्याची शक्यताच नव्हती. ११/०५/११ रोजी ५८० टिओए (जी) (पी), जे कर्मचारी NE 11 (एन इ ११) मध्ये तीन (३) वर्षे होते त्यांना NE 12ची वेतनश्रेणी देण्याचा आदेश काढला. त्यानंतर १४/०८/२०१३ रोजी ९३७ टिओए(जी), (पी)) आणि TTA ना NE12 ची वेतनश्रेणी देण्याचा आदेश काढला गेला. परंतू या दोन्ही आदेशांची पूर्तता केली गेली नाही आणि अचानक ३०/१२/२०१५ रोजी एक आदेश काढून स्टगनेशनची अट काढून टाकण्यात आली. आणि कार्यरत कर्मचाऱ्यांना NE12ची वेतनश्रेणी ०१/१२/२०१५ पासून देण्याचे ठरले. यावरूनच कोणीही कर्मचारी स्टगनेट (Stagnet) होणार नाही हे आपले म्हणणे सत्य होते याची प्रचिती आली. यावरुनच आपल्या लक्षात आले असेलच की, आज पेन्शनर्सचे कितो मोठे नुकसान करण्यात आले आहे. आपण दिल्ली येथील **Principal CAT** मधे, ०१/०४/२००९ पासून NE12ची वेतनश्रेणी देण्यासाठी ३ (तीन) खटले दाखल केले आहेत.

**१**७**) पेन्शनर्सना भेडसावणारे प्रश्‍न/अडचणी** :

आपली संघटना **एमटीएनएल पेन्शनर्स वेल्फेअर असोशिएशन (MPWA),** पेन्शनर्सना भेडसावणार्‍या पुढील प्रश्‍नांसाठी आपल्या सहकार्याने अथक प्रयत्न करत आहे याची ग्वाही आपणास देत आहेत.

1. ७व्या वेतन आयोगाप्रमाणे ०१/०१/२०१७ पासून पेन्शन रिविजन.
2. ०१/०१/२०१८ पासून अतिरिक्त ५% महागाई भत्ता, ०१/०१/२०१८ पूर्वी निवृत्त झालेल्या कर्मचारी आणि पेन्शनर्सच्या वेतन आणि पेन्शनमधे समाविष्ट करावे,
3. आपल्या हक्काचा पण न देण्यात आलेल्या ४.४% डिएसहित वेतन आणि पेन्शनची ०१/०१/२००७ पासून रिविजन आणि ०१/०१/२००७ पासून ९.४% डिएची थकबाकी मिळणे.
4. निवृत्तीनंतर मिळणारे फायदे, एका महिन्यात मिळणे.
5. CGHSला भरण्यात येणाऱ्या वर्गणीची पूर्ण परतफेड करणे.
6. CGHSच्या योजनेमधे सुधारणा करुन नविन दवाखाने, अधिक सुसज्ज रुग्णालयांना मान्यता, CGHS च्या सर्व वैद्यकिय, चाचण्याच्या दराचे नूतनीकरण इ.इ.
7. CGHS ची कार्यकक्षा कर्जत / कसारा / डहाणू / पालघर पर्यंत वाढवणे,
8. प्रत्येक विभागामधे प्रत्येक क्षेत्रामधील तज्ञ डॉक्टरांची पार्ट टाईम नेमणूक करणे.
9. ०१/०४/२००९ पासून पात्र कर्मचाऱ्यांना NE12 पे स्केल देणे.

(१**८**) **पेन्शनर्सची प्रलंबित वैद्यकिय बिले**

२०१४/१५ साली एमटीएनएलने प्रिमियम न भरल्यामुळे अनेक पेन्शनर्सची वैद्यकिय बिले प्रलंबित आहेत. या प्रलंबित बिलांची लवकरच परीपूर्ती व्हायला हवी. पूर्वी AMA डॉक्टरांची जशी नेमणूक केली जात होती, त्याप्रमाणे डॉक्टरांची अनेक विभागात नेमणूक करणे, या व्यतिरिक्त पेन्शनर्सचे म्हणून अनेक सामायिक प्रश्‍न प्रलंबीत आहेत. त्याचबरोबर अनेकांचे वैयक्तिकप्रश्‍नही प्रलंबीत आहेत,

एमटीएनएलमधे सेवा करून निवृत्त झालेल्या पेन्शनर्सनी आस्थापनाचो सेवा करून एमटीएनएलला **नवरत्न दर्जा** मिळवून दिला. परंतू **आपल्या प्रश्‍नांची सोडवणूक करण्यासाठी आजही या पेन्शनर्सना**

**आंदोलनाचा मार्ग अवलंबवा लागत आहे, ही खरोखरच लाजीरवाणी गोष्ट आहे.** पण त्याची खंत ना प्रशासनाला ना युनियन्सना. अशावेळी पेन्शनर्ससना आपली लढाई स्वत:च लढावी लागणार आहे.

**(१९)** **महाप्रबंधक (वित्त) यांच्याबरोबर भेट:-**

दिनांक १८/०१/२०१९ रोजी एमटीएनएलचे महाप्रबंधक (वित्त) यांच्या बरोबर एक सभा

झाली. सदर सभेमधेआपल्या संघटनेतर्फे सर्वश्री एस.एम. सावंत आणि किशोर हळदणकर उपस्थित होते. सदर भेटीमधे, निवृत्त होणाऱ्या कर्मचाऱ्याला, निवृत्ती दिवशी ग्रॅच्युईटी, भविष्य

निर्वाह निधी, निवृत्तीवेतन आणि इतर देणी द्यावीत असा आग्रह धरण्यात आला. त्याचप्रमाणे सर्व

कागदपत्रे तीन महिने अगोदर देवूनही PPO उशीरा देण्यात येते, यावर निषेध नोंदवण्यात आला,

महाप्रबंधक (वित्त) यांनी कार्पोरेट कार्यालयाला पत्र लिहून आपल्या भावना कळविण्याचे आश्वासन

देण्यात आले. तसेच PPO आणि पेन्शन वेळेत देण्यासाठी CCA यांना भेटण्यास सूचविले.

(**२०**) **एमटीएनएलमध्ये स्वेच्छानिवृत्ती २०१९**

एमटीएनएल प्रशासनाने ऑगस्ट २०१९ मध्ये एमटीएनएलमध्ये स्वेच्छानिवृत्तीची यॊजना आणली. या योजनेअंतर्गत वय वर्ष ५० आणि त्यापुढील कर्मचाऱ्यांना निवृत्ती स्वीकारण्याची परवानगी देण्यात आली. ८३९६ कर्मचाऱ्यांनी निवृत्ती स्वीकारली. यामुळे एमटीएनएल मुंबई मध्ये साधारण \*\*\*\*\*\* कर्मचारी कार्यरत राहिले. याबाबत आम्ही प्रशासनाला अनेक प्रश्न विचारले. एवढ्याश्या कर्मचाऱ्यांमार्फत तुम्ही ग्राहकांना कशी सेवा प्रदान करणार. पण त्याचे कोणतेही समर्पक उत्तर प्रशासनाकडे नव्हते. खरे म्हणजे अशी घाऊक निवृत्ती योजना आणताना योग्य ते प्लॅनिंग कारयाला हवे होते पण एमटीएनएल प्रशानाने त्याबाबत कोणतीही योजना आखली नव्हतं हे आम्ही खेदाने नमूद करू इच्छितो. त्यानंतर प्रशासनाने दिल्लीस्थित एका कंपनीला मुंबईमध्ये कामगार पुरविण्याचे कंत्राट दिले. पण या कम्पनीला मुंबईच्या केबल नेटवर्कची कोणतीही माहिती नाही. यामुळे ग्राहकांना सेवा देण्यात अडचणी यायला लागल्या. आणि त्यामुळे अनेक ग्राहक एमटीएनएलच्या सेवेपासून दूर गेले. याचा परिणाम शेवटी पुन्हा महसुलावर आला असावा. आणि पुन्हा येरे माझ्या मागल्या.

**(२१) पेन्शनर्सना आवाहन:**

आज एमटीएनएलमधे पेन्शनर्स जास्त आणि कार्यरत कर्मचारी कमी असे वास्तव आहे. त्यामुळे

एमटीएनएल ग्राहकांना अपेक्षीत सेवा मिळत नाही आणि याचा परिणाम, ग्राहक इतर कंपन्यांकडे

जाताना दिसत आहेत. त्यामुळे एमटीएनएलचा महसूल लक्षणियरित्या कमी होत आहे. त्यामुळे

कर्मचाऱ्यांना पगारही वेळेवर मिळत नाही अशी परिस्थिती आहे. पण आपली पेन्शन मात्र सुरक्षित

आहे. अशा परिस्थितीत आम्ही सर्व पेन्शनर्सना विनंती करीत आहोत की, आपल्या संघटनेची सभासद

संख्या वाढविण्यासाठी प्रत्येकाने प्रयत्न करावे. आज आपल्या संघटनेचे फवत बाराशे सभासद आहेत. पण पेन्शनर्सची संख्या मात्र दिवसेंदिवस वाढत आहे, सध्या जवळजवळ अठ्ठावीस हजारापेक्षाही ज्यास्त पेन्शनर्स आहेत आणि मुंबईतील दोन्ही संघटनांकडे फक्त तीन हजार पेन्शनर्स सभासद आहेत. पेन्शनर्सचे प्रश्‍न सोडवण्यासाठी पेन्शनर्सची एकजूट महत्वाची आहे आणि म्हणून यापुढे आपण प्रत्येकाने 'संपर्क

अभियान राबवायचे आहे. जेणेकरून जास्तीत जास्त पेन्शनर्स आपले सभासद होतील व पेन्शनर्सचा

बुलंद आवाज मुंबईपासून दिल्लीपर्यंत घुमेल.

**जय हिंद ! जय महाराष्ट्र !! जय घेन्शनर्स !!!**